de en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de nl da de de da da da da da da da en da sv da da da da da da da ro da da da da da da da da sv da da da en nl da en da da sv da da fr en da de da da de fr da de nl da da da en da da da da da fr ceb en nl ceb fr de da da
Havekalender | Uge 46 | ISABELLAS
01.10.2021 - af: Redaktionen. Foto: Tine Edinger
Hvis du trods vejret alligevel går og overvejer, om ikke der er nogle efterårspligter på listen over gøremål i haven, så har du ret — der er lidt at gøre, trods alt — få inspiration her.
Farvel må siges nu til alt det lyse, det favre, muntre - alt, som ej vil fryse og i den barske vinterkulde stønne. — Emil Aarestrup
Tilbage til oversigten: Isabellas’ havekalender.
INSPIRATION TIL GØREMÅL I HAVEN | UGE 46
Tjek frugttræer for mumier
Husk slange og hane
Så dine egne stauder
Forbedr lerjord med grus
Tjek frugttræerne for mumier
Små uudviklede frugter, frugtmumier, og frugter med orm, der sidder tilbage på frugttræerne eller ligger på græsplænen, skal fjernes. Ellers er kimen allerede lagt til næste års sygdomsangreb. Mumierne er frugter, som er blevet angrebet af svampen gul monilia, der får frugten til at rådne lynhurtigt og derefter skrumpe ind og blive hængende på træerne. Kom ikke angreben frugt i komposten.
Sådan bekæmper du svamp i dit æbletræ
Pas på slange og hane
Tøm haveslangen for vand og luk af for den udendørs vandhane, så den ikke frostsprænges til vinter, og vandet sprøjter ud i siden, når du igen skal til at vande om foråret.
Når potteplanterne inde i stuen taber deres blomsterknopper, skyldes det den tørre luft fra radiatorer eller brændeovnen. Problemet kan afhjælpes ved at sprøjte vand på planterne med en vandforstøver, så fugtigheden omkring dem øges.
DEN STORE GUIDE TIL GRØNNE STUEPLANTER
Så dine egne stauder
Det er spændende at lave sine egne stauder helt fra frø, du sparer penge og får en masse planter ud af det. Nu er et godt tidspunkt at så, for rigtig mange stauder spirer meget nemmere, hvis de bliver udsat for den kuldepåvirkning, vinteren giver dem. Det gælder fx purpursolhat, akeleje, fingerbøl og staudelupin.
Tips og gode råd om stauder
Lerjord forbedres med grus
Stiv lerjord er svær at dyrke blomster og afgrøder i. Heldigvis kan du forbedre jorden ved at blande den med grus. Det er en god idé at gøre det nu, hvor du ikke forstyrrer planternes vækst, og jorden endnu ikke er frossen. Det er hårdt arbejde, så vær evt. to om det, og sørg for kaffe på termokanden.
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik